JohanHeinsen/ENO huggingface dataset:
Aarhuus Stifts-Tidende, 1842-05-30
Fra Hayti (St. Domingo) haves vigtige Efterretninger med et fransk Skib, som er kommet til Brest. Da bemeldte Skib seilede derfra, var Staden, i den største Gjæring, idet Folket lavede sig til at storme Præsidentens Palais, medens 20,000 Soldater vare sammentrukne, for at holde det i Tømme, og man saaledes hvert Øieblik imodesaae et blodigt Sammenstød, Kamrene deelte denne Folkets fjendtlige Stemning mod Præsident Boyer, og lykkedes det ikke Tropperne at dæmpe Opstanden, ansaae man hans Liv for at svæve i Fare. J Algerien befinde Franskmændene sig i en uophørlig Kamp. Nylig skal General Bedeaud have vundet en glimrende Seier over den marokkanske Armee. (?) Hvert Øieblik lader Abdel Kader sig see i Spidsen for et talrigt Korps, og uagtet den franske Armee i Provindsen Oran er 80,000 Md. stærk, hændes det ikke sjeldent, at selve Staden Algiers Omegn bliver foruroliget af fjendtlige Horder. Saaledes blev nylig ved Philippeville et fransk Detaschement paa 1000 Md. saaledes omringet af Araberne at det med Nød og neppe, og med et ikke ubetydelig Tab, slog sig tilbage igjen til Fæstningen.
Aarhuus Stifts-Tidende, 1842-05-30
J Portugal er paa flere Steder, navnligen i Veira, Pinhel &c., udbrudt en smitsom Sygdom af en ganske ubekjendt Art. J Pinhel ere i meget kort Tid over 1000 Mennesker bortrevne deraf.
Aarhuus Stifts-Tidende, 1842-05-30
J Calabrien (i Kongeriget Neapel) er skeet en sørgelig Ulykke: en stor Deel af Provindsen er bleven oversvømmet af en Vandflod, hvorved mange Mennesker ere omkomne.
Aarhuus Stifts-Tidende, 1842-05-30
J det engelske Parlament skal der have dannet sig en stærk Opposition imod det Peelske Ministerium, ja nogle Aviser sige endogsaa, at der i Underhuset er udbrudt en Rebellion mod det nuværende Ministerium. Halvfjerdsindstyve Torymedlemmer agtede nemlig at andrage paa, at det fremdeles maatte være forbudt at indføre Qvæg, og i Anledning heraf vare alle større Penge- og Handelsaffairer udsatte, indtil man fik at vide, hvilket Udfald dette Forslag, der strider lige imod Peels Toldtarif, vilde faae.
Aarhuus Stifts-Tidende, 1842-05-30
Fra Østpreussen meldes, at der nylig kom flere Skarer af russiske Soldater, bevæbnede og tilhest, flygtende dertil over Grændsen, hvor de bleve afvæbnede og transporterede tibage. - Kongen af Preussen har tilbudt Staden Hamborg at laane den en Million Thaler paa 3 Aar, uden Renter. Samme Konge har skjænket den bekjendte engelske General Sir Hudson Lowe (Napoleons Bevogter paa St. Helena) den røde Ørns Orden af første Klasse, og samtidigen dermed den danske Conferentsraad Danckwart den røde Ørns Orden af anden Klasse, samt den kgl. danske Capt. v. Nyegaard (af Kongens Regiment, samme Orden af fjerde Klasse.
Aarhuus Stifts-Tidende, 1842-05-30
Ogsaa i St. Petersborg indkomme der meget betydelige Summer til det brandlidte Hamborg.
Aarhuus Stifts-Tidende, 1842-05-30
Foruden de af Keiseren selv skjænkede 50,000 Sølv rubler, har den keiserlige Familie givet 140,000 Sølv rubler, og hos en Committee, som den rige Kjøbmand Baron Stieglitz staaer i Spidsen for, og hvis Liste han selv havde aabnet med 10,000 Rubler, var allerede tegnet for over 100,000. (J Paris var allerede indsamlet over 300,000 Fr., i London 33,000 Pd. St. Den engelske Regjering har sendt 3000 Tæpper og 400 Telte til Hamborg.)J Hamborg blev den 22de Mai, fra om Morgenen Kl. 7 til om Aftenen, under en talrig Militair-Escorte, Bankens Sølvforraad flyttet fra den afbrændte Bankbygnings Kjældere til de for samme indrettede Kjælderhvælvinger under den nye Børs(Alle de smukke Lindetræer i gamle Jungfernstieg ere brændte.)
Aarhuus Stifts-Tidende, 1842-05-30
Den norske Stad Moss og dennes Omegn har nylig været Skueplads for afskyelige Optrin, idet Pobelen, navnligen en stor Mængde Arbeidsfolk, væbnede med alle Slags skarpe Vaaben, var dragen ud paa en saakaldet Svenskelagt, og havde paa flere Gaarde og Fabriker, hvor man holdt svenske Arbeidere, overfaldet og mishandlet disse, samt drevet dem paa Flugten. Selv inde i Byen var der paa Gaderne holdt en "Svenskelagt.
Aarhuus Stifts-Tidende, 1842-05-30
Fædrelandet. Kjøbenhavn, den 28de Mai. J Torsdags Aftes Kl. 9 fuldbyrdedes Formælingen imellem DD. D. Prinds Christian af Glucksborg og Prindsesse Louise Wilhelmine Frederikke Caroline Julie af Hessen, efter Hs. Maj. Enkedronningens Ønske i Hs. D. Landgrevens Palais paa Amalienborg, i Overværelse af D. M. Kongen og Dronningen, og det øvrige kgl. Huus, saavelsom og sammes Hofdamer og Cavalierer, Geh. Statsministerne, Corps diplomatique, Departements og Regimentscheferne &c. Ogsaa Brudgommens Sødskende. Hertuginden af Anhalt-Bernburg, Hertug Carl og Prinds Frederik af Glücksborg, bivaanede Vielsen, der forrettedes af Garnisonspræsten Pastor Glahn, der ogsaa havde confirmeret den høie Brudgom. Bruden, der var iført en Kjole af hvidt Atlask, rigt broderet med Sølvblomster, en kostbar Krave af ægte Kniplinger, hvide Atlaskes Skoe, hvide Perler paa Haaret, osv., var bleven indført i Solennitetssalen af Hs. M. Kongen og Landgreven, Brudgommen af Hs. M. Dronningen og Landgrevinden. Efter Gratulationscouren kjørte det høie Brudepar (mellem Kl. 11 og 12) til det for samme indrettede saakaldte gule Palais" i Amaliegaden, hvor der var smukt illumineret. Enhver, som divaanede Vielsen, erholdt et Slags Orden, nemlig et bredt rødt Silkebaand, hvorpaa var broderet et 1 med en Sølvkrone over (Prindsesse Louises Navn, hvilken Decoration skal bæres ved alle Festiviteter i Anledning af Formælingen, en Skik, som er meget almindelig i Udlandet og navnligen blev brugt ved Hs. K. H. Kronprindsens Formæling f. A. i Strelitz. Næste Dag vare de Nyformællede til Taffels hos Enkedronningen, og om Aftenen tilligemed hele den kgl. Familie i Theatret. Paa Søndag bliver stort Taffel paa Sorgenfri Slot og Concert om Aftenen. (Md.)
Aarhuus Stifts-Tidende, 1842-05-30
Paa Mandag afreiser Hs. K. H. Kronprindsen herfra til Mecklenborg. (Md.)¬
Aarhuus Stifts-Tidende, 1842-05-30
- Oberstlieutn. v. Glahn er ikke bleven Commandeur for andet Artilleriregiment; men er tvertimod afgaaet, og Major v. Køye bleven Commandeur for Regimentet. (O. Th. Av.)- Bekjendtgjørelsen ang. Personalforandringerne i Armeen skal temmelig vist kunne ventes paa Mandag eller Tirsdag. Listerne ere i altfald i denne Uge færdige fra Trykkeriet. (Md.)¬
Aarhuus Stifts-Tidende, 1842-05-30
– Efter Forlydende vil et stort Antal danske Studenter Løverdagen den 4de Juni begive sig med Dampskibet til Malmøe, for at aflægge en Contravisit hos deres academiske Brødre i Lund. (D. Ugskr.)¬
Aarhuus Stifts-Tidende, 1842-05-30
J Onsdags havde vi igjen italiensk Opera paa Hoftheatret, nemlig Figaros Giftermaal," udført med italiensk Text af en Deel af det kgl. Theaters Kunstnere. Begivenheden var især glædelig derved, at det nu tydeligt blev viist Theaterdirectionen, at vort Theater kan have en god Opera, naar man kun vil gjøre sig den Umage, at bruge de Kræfter man eier. Syngemester Rung og Balletmester Bournonville have især Fortjeneste af, at Forestillingen gik saa særdeles bil lant, at Publicum flere Gange blev endog begeistret, og tilsidst fremkaldte lutti. Det eneste Uheldige var, at Pagens Rolle blev udført af et Mandfolk, Hr. Lindberg; ligesom ogsaa Debutanten Hr. Knudsen, der var bleven anbragt heri som den drukne Gartner, var temmelig uheldig med sit jydsk italienske Sprog. (Md.)¬
Aarhuus Stifts-Tidende, 1842-05-30
- Det franske Skuespillerselskab spiller næsten hver Aften paa Vesterbroes nye Theater, og ligesaa stadigt for tomt Huus, hvilket det vist ikke kan holde længe ud. Forleden Aften, da den kgl. Familie bivaanede Forestillingen, kunde det øvrige Publicum ikke engang bringes til 50 Personer. Selskabets bedste Medlem er en Mademoiselle Saint As, der her har udført et Par Drengeroller, hvilket hun gjør fortræffeligt. Men rimeligviis derfor har hun fattet saadan Kjærlighed for den mandlige Dragt, at hun bestandig bærer denne paa Gaden, hvor hun heller ikke generer sig for at smøge en Cigar. (Md.)
Aarhuus Stifts-Tidende, 1842-05-30
Hestevæddeløbene paa Stadens Fælled ville iaar indskrænke sig til een Dag, nemlig den 30te Junii. Paa Planen er opført 2 Løb for Heste, redne af Gentlemens; til det første er tegnet 14 Deeltagere, men til det andet, der er med Hindringer, er kun tegnet 7, der mangle 3 Deeltagere, for at Løbet skal kunne finde Sted, og Anmeldelsestiden er udløben med denne Maaned. (Md.)
Aarhuus Stifts-Tidende, 1842-05-30
Efter Forlydende skal ved Øvelserne paa Amager en Kanon være sprungen og have dræbt en Constabel af det kgl. Artillericorps. (Dan.)¬
Aarhuus Stifts-Tidende, 1842-05-30
– J Aftes gaves paa det kgl. Theater første Gang Scribes Skuespil: En Lænke", som modtoges med et levende Bifald, der synes at spaae det om ikke større, saa dog en ligesaa stor Andest som samme Forfatters Et Glas Vand." (Dan.)¬
Aarhuus Stifts-Tidende, 1842-05-30
- Det skal herefter være alle Landboere i danske Provindser, hvad enten de ere Gaardmænd, Huusmænd eller Jnderster, tilladt paa Landet at opkjøbe, samt til Kjøbstæderne at indbringe og der i store og smaae Partier at sælge følgende Producter, Kalve, Faar, Lam, Grise, Fjederkreaturer, og i det Hele alle Slags tamme levende Creaturer, Mælk, Fløde, Smør, Ost, Æg, Fisk, Krebs, Reier, Muslinger og Hummer, alle Slags Træfrugter og Havesager, vildtvoxende Frugter, alle Slags Skoveffecter, Torv, Talg, Huder, Skind, Honning, Vox, Fjeder, Uld, Fæhaar, Krølhaar, Svinebørster og Svinehaar. Dog bliver det af vedkommende Politiøvrighed nøie at paasee, at den ommeldte Tilladelse ikke misbruges til Skjul for ulovlig Omflakken og Løsgængeri, men kun afbenyttes som et Bierhverv for dem, der have anden lovlig Næringsvei. Saa vil det og med Hensyn til de af fornævnte Varer, der, efter Anordningerne, skulle falholdes paa Axeltorvet, blive at paasee, at disse Anordninger i saa Henseende iagttages. (C. T.)¬
Aarhuus Stifts-Tidende, 1842-05-30
- Straussianismen har nu her begyndt sin Kamp imod den kirkelige Theologi, idet der idag er udkommet et lidet Skrift af Dr. Bech, betitlet "Om Begrebet Mythus.
Aarhuus Stifts-Tidende, 1842-05-30
Handels=Efterretninger. Angaaende Følgerne af Branden i Hamborg med Hensyn til Handelens Gang og Creditvæsen, giver Berl. Tid. følgende Oplysning for de mindre Jndviede i Pengeomsætningernes Gang i Hamborg: "Den hamborgske Bank befatter sig ikke med Udlaan eller Discontovæsen, saaledes som ellers Tilfældet er med de allerfleste andre Banker i og udenfor Europa J Hamborg er Discontovæsenet en selvstændig Geschaftsbranche, og er i Hænderne paa de saakaldte Pengemænd, Rentenerer, en Borgerclasse, som findes i alle store Stæder, men som dog udenfor Hamborg har søgt at placere sine Penge i Statspapirer, hvortil man ikke fandt Anledning i Hamborg, og hvortil den hamborgske Kjøbmand indtil de seneste Tider ikke var tilbøielig. Pengeomsætningerne i Hamborg ere altsaa som sagt der i Hænderne paa en egen Classe Handlende, som disconterer Vexler og tillige gjør udlaan i faste Eiendomme. Hamborgs Handel er for en stor Deel afhængig af disse Pengemænd, thi uden disse var det jo ikke muligt for de egentlige Kjøbmænd at omsætte de mangfoldige Vexler, som de modtage for solgte Varer, til egentlige Penge. Antallet af Discontenterne er ikke ubetydeligt; thi der findes dem, som discontere med meget store Summer, og Andre, som discontere med mindre Summer. Forretningerne udføres ved Mæglere, og det er meget ofte Tilfældet, at man ikke engang kjender Navnene paa selve de Disconterende. Denne Classe Handlende lever af sine Penge, og dens hele Velfærd beroer paa Vexeludstedernes Sikkerhed og hele Tilstand. Det er altsaa naturligt, at disse Penge mænds Opmærksomhed er henvendt paa denne eneste Gjenstand, og at enhver nok saa ubetydelig Handelskrifts bringer dem i Bevægelse, og forøger deres Forsigtighed; mærker man den alleringeste Fare, saa indskrænket manDisconteringen, man indstiller denne paa nogle Dage eller Uger, eller indskrænker den til Vexler af den allerførste Rang. Heraf vil det altsaa være vore Læsere klart, hvad Jndtryk en saadan rædsom Tildragelse som den, der fandt Sted i Hamborg, maa have gjort paa hine Pengemænd."
Aarhuus Stifts-Tidende, 1842-05-30
Fallitter. Hosekræmmer St. Chr. Ravn i Khvn. (Nyhavn Nr 1.)
Aarhuus Stifts-Tidende, 1842-05-30
Befordringer og Afgang. Under 27de de er Kammerjunker A. Warnstedt allern, udnævnt til Assessor i det slesv. holst. Cancelli. Under f. D. har Hs. M. allern, udnævnt Fuldmægtigerne i Bureauet for Armeens Commandosager: Muhlensteth og Hyllested til v. Krigsraader, samt Volontairen, Auditeur Lund, til Cancellist i samme Bureau.
Aarhuus Stifts-Tidende, 1842-05-30
Ledige Embeder. Postmester-Embedet i Aarhuus(Caution 5600 ei kgl. Obl.) Tolstrup og Stenum Sognekald i Aalborg St. Kirkesanger- og Skolelærer-Embedet i Bredstrup (ved Fredericia, Ribe Stift. Skolelærer og Kirkesanger-Embedet i Jannerup Sogn, Thisted Amt. - Skolelærer- og Kirkesanger=Embedet i Halling, Galthen Herred, Randers Amt.
Aarhuus Stifts-Tidende, 1842-05-30
Dødsfald. Oberstlieutn. v. Seydewitz i Slesvig(pludselig rørt af et Slag paa Gaden, i det Øieblik han gik hjem fra den Esselbachske Gjæstgivergaard, hvor han havde spiist til Middag). Oberstinde Caroline Louise v. Gössel f. Baronesse Forstner (52 Aar) i Kiel. Fru Kammerjunkerinde Bretteville i Kjerteminde. Amtsprovst Dr. Wedel (74 Aar) i Skaarup Prstard. Enke Pastorinde Ditzel f. Drewsen i Roeskilde. Architect Simonsen, A. Sophie Braes, Capt. og Muurmester Lobert, Jnstitutbestyrerinde Jfr. Kjerulff (80 Aar), Høibaadsmand Olsen, Jfr. Mathea Holm, Carl Ballin, Alle i Khvn. Ludvig Werliin af Khon, død i New=Orleans. Fru Capitaininde Lorenzen i Aalborg. Justitsraad og Toldrasserer Krohn i Frederikshavn.
Aarhuus Stifts-Tidende, 1842-05-30
Aarhuus. Den 28de Mai, Stænderinstitutionens Jndstiftelsesdag, blev, som en Mindets og Haabets Fest, høitideligholdt her omtrent paa samme Maade som de tvende foregaaende Aar. Om Efterm. strømmede Folk i talrig Mængde ud til den nærliggende Riis=Skov, som om Aftenen var oplyst af Lamper og Blus, og hvor der paa en aaben Plads blev afsjunget en Sang i Anledning. af Festens Betydning, efter hvis Slutning der udbragtes et nidobbelt Hurraraab. Kl. 10 afbrændtes et smukt Fyrværkeri, og da det var endt, fordeelte Folkemængden, sig rundt omkring i Skoven, deels til de forskjellige Beværtningssteder, deels i Løvhytter, ved Borde &c., og saaledes vedblev man paa forskjellige Maader at fornøie sig indtil den lyse Morgen. Til Realskolens Examen, der afholdtes i forrige Ugge, havde Skolens Rector udgivet et Jndbydelsesskrift, som indeholder 1) Et Foredrag i Skolen ved den maanedlige Censur, og 2) "Skole=Efterretninger. Disciplenes Antal, som udgjorde 38, fik ved denne Examen en Tilvæxt af 22 nye, saa det hele Discipelantal nu er 60. Ueisende. Med Christian den Ottende" fra Kallundborg: Fru Anthon m. Datter og Søn, Fru Weile, Particulier Ree, Propr. Ibsen og Gleerup, Jfr. Gleerup, Hr. Steenberg, Hestehandler Formann, Hr. Schrøder m. Familie, Jfr. Thomsen, Forv. Lautrup, Fru Lautrup m. Søster, Forp. Lund, Kirkesanger Hansen, Parykmager Geisler, Propr. Andersen, Contoirist Neergaard. Til Samsøe, Fru Fasting. Med "Christian den Ottende til Kallundborg: Capt. v. Bracht, Proprietair Neergaard, Frøken Laussen, Adjunct Holmstedt, Procurator Repsdorff, Amtstuefuldmægtig Schulstad, Mr. Bech m. Datter, Jfr. Green, Smed Alsing, Commandeersergeant Peters. Til Samsøe, Kbm. Krüger. Fra Samsøe, Portraitmaler Roht m. Kone. Forlangte Jndrykkelser.
Aarhuus Stifts-Tidende, 1842-05-30
For den Ære, som dHrr. Pastorer Müller og Secher beviiste vore bedagede Forældre, Kirkes. og Skolel. Lund i Fruering, ved paa en høitidelig Maade at feire deres Guldbryllupsdag, d. 16de Mai d. A., saavel ved gudstjenstlig Handling i Kirken, som ved festligt Maaltid i Præstegaarden, føle vi os forbundne til offentligt at aflægge dem vor hjerteligste Tak, ligesom vi ogsaa med rorte Hjerter paaskjønne de Beviser paa Velvillie og Hengivenhed, som Andre ved denne Leilighed lagde for Dagen imod de Alderstegne, hos hvilke Tidens Storme vel have bleget Haaret og kjølet Blodet, men ei formindsket den Kjærlighed og Troskab, de paa denne Dag for 50 Aar siden tilsvore hinanden. Jubelparrets Børn. At jeg ikke er Forfatter eller har mindste Deel i det i Aarhuus Stiftstidende 3 89 indrykkede Stykke om Besættelsen af Skolelærer-Embedet i Skanderborg, finder jeg mig foranlediget til at bekjendtgjøre, deels fordi jeg har hort Yttringer desangaaende, deels fordi jeg saavel for Commissionen, som tildeels for Directionen, har tilladt mig at henlede Opmærksomheden paa en Supplicant, som i 22 Aar efter den bestaaende Lovgivning har været offentlig ansat som Skolelærer, og hvis practiske Duelighed er beviist. Skanderborg, den 28de Mai 1842. A. Jensen.
Aarhuus Stifts-Tidende, 1842-05-30
Bekjendtgjørelser. Onsdagen den førstkommende 1ste Juni, om Formiddagen Kl. 8, afholdes paa Stadens Raadhuus en Session, for at complettere de herværende borgerlige militaire Corpser, hvortil indvarsles alle de, der siden sidste Session enten ere ankomne hertil Byen, eller nu ere komne i en saadan Stilling, som forpligter dem til at indtræde under Stadens Borgervæbning; hvilket herved bekjendtgjøres til Efterretning og Jagttagelse for samtlige Vedkommende, med Tilføiende: at saavel Huusbonden som Tyendet vil blive anseet i Overeensstemmelse med Anordningerne i Udeblivelsestilfælde. Aarhuus, den 24de Mai 1842. Magistraten.
Aarhuus Stifts-Tidende, 1842-05-30
Jfølge allerhøieste Resolution skal af Remonte-Commissionen paa dens Reise i nuværende og næste Maaned ingen Remonteheste indkjøbes under 10 Qvarteer dansk Anlægsmaal, ligesom Commissionen ogsaa har faaet Ordre ingen Curasseerheste at kjøbe; hvilket herved for Vedkommende bekjendtgjøres. Skanderborg, i Remonte=Commissionen, den 23de Mai 1842. Düring. Rosenkrantz.
Aarhuus Stifts-Tidende, 1842-05-30
Tirsdag den 14de Juni Kl. 8 afholdes ved det kongl. Skolelærerseminarium i Jellinge den befalede Adgangsexamen med dem, som ønske førstkommende Efteraar at optages paa Seminariet. Jellinge Præstegaard, den 28de Mai 1842. F. Nielsen.
Aarhuus Stifts-Tidende, 1842-05-30
At den i Stikbrev af 20de dennes efterlyste, her fra Fæstningen undvegne Fæstningsslave Morten Nielsen nu atter er bleven paagreben, saadant bekjendtgjøres herved.
Aarhuus Stifts-Tidende, 1842-05-30
Commandantskabet for Fæstningen Rendsborg, den 20de Mai 1842.
Aarhuus Stifts-Tidende, 1842-05-30
Fredagen den 10de Juni næstkommende, Formiddag Kl. 10, bliver, grundet paa Forliig og Udlæg og efter Udlægshaverens Begjæring, stillet til Auction det af Jens Peter Jensen nu besiddende Huus, bestaaende af 7 Fag, i Stautrup By, Ring Herred, med tilhørende Haugeplads. Auctionen holdes ved selve Stedet, og Conditionerne kunne 8 Dage før Auctionen erfares herpaa Contoiret. Hads & Ning Herreders Contoir, den 22de Mai 1842. Nyholm, const.
Aarhuus Stifts-Tidende, 1842-05-30
Torsdagen den 16de Juni d. A., Kl. 11 Formiddag, lader Hr. Kammerjunker, Ritmester v. Thienen afholde Auction over sin Gaard paa Stjernholms Slotsplads med tilliggende Jordlod, af Hartkorn fri Hovedgaardstaxt 4 Skpr. Denne fortrinlige Eiendom, der er beliggende tæt ved Horsens Byes Havn, er af Kammerjunkeren for faa Aar siden opført af Grundmuur, og afgiver Bopæl for en herskabelig Familie, med Staldrum, Vognremisse og andre occonomiske Bygninger. Den har en smuk Have, og Jordlodden er udmærket god. Da Gaarden ligger udenfor Horsens Kjøbstads Grund, er sammes Beboer fri for at betale Consumtion, og svarer kun Skat af sit ubetydelige Hartkorn, ingen Bygnings Afgift. - Conditionerne, der blive meget favorable for Kjøberen, ville blive henlagte til Eftersyn paa Aviscontoiret i Horsens. Bjerre-Hatting Herreds=Contoir paa Dangaard, den 25de Mai 1842. With.
Aarhuus Stifts-Tidende, 1842-05-30
Creditorerne i Stervboet efter Vagtmester Jens Hansens Enke, Marie Kirstine Hansen født Jørgensen, indkaldes herved overeensstemmende med Pl. 26de August 1785 og 26de October 1792, med 12 Ugers Varsel til at anmelde og beviisliggjøre deres Fordringer for undertegnede Skifteret. Aarhuus Skifteret, den 28de Mai 1842. Engelsted. Fleischer.
Aarhuus Stifts-Tidende, 1842-05-30
Ved Proclama af Dags Dato, der snarest muligt vilblive læst i vedkommende Under- og Overret, ere Alle og Enhver, som maatte formene sig at have noget Krav paa Boet efter afdøde Erik Angaard, forhenværende Eier af Hovedgaarden Qvelstrup, indkaldte i Henhold til Pl. af 2den Juni 1819 med 12 Ugers Varsel til med deres Paastand at fremkomme og deres havende Krav, inden fornævnte Tids Forløb, for undertegnede Skifteret at anmelde og beviisliggjøre; ligesom og Afdødes Arvinger ere med lovlig Varsel indkaldte til at anmelde og legitimere deres Arveret; hvilket herved endvidere bekjendtgjøres. Aarhuus Skifteret den 20de Mai 1842. Fleischer. Engelsted. Aarupgaard, i Sleth Herred, Aalborg Amt, sønden Liimfjorden, med underliggende betydelige Vandmølle og 2 Huse, samt Konge- og Kirketiende i Vindblæs og Omdrup Sogne af 324 Tdr. 2 Skpr. 1 Fdk. 1/4 Alb. tiendeydende Hartkorn, kan faaes tilkjøbs paa billige Vilkaar og strax tiltrædes. Gaarden afgiver god Bopæl for en Familie udenfor Bondestanden. Ladegaarden er bygget af ny 1817 og ved Møllen er en særlig Forpagterbolig. Arealet er 390 Tdr. Land a 14000 Al. Paa Gaardens Grund er god Mergel, som endnu ikke er anvendt. Af Engho avles aarlig circa 70 Læs. God Tørveskiær, Jagt og Fiskeri haves. Eiendommen forevises af Forvalter Lautrup i Vilsted Mølle ved Løgstøer. Landeiendom til Salg eller Forpagtning.
Aarhuus Stifts-Tidende, 1842-05-30
En Gaard i Lyngbye pr. Grenaa af Hartkorn Ager og Eng 5 Tdr. 7 Skpr. (ny Matrk. c. 5 Tdr.) med omtrent 90 Tdr. Land Ager og Eng, muldrige Jorder, samt et under Gaarden hørende Fæstehuus, af Hartkorn 6 Skpr., er uderhaanden at faae tilkjøbs eller i Forpagtning. Gaardens Bygninger ere næsten nye, og bestaae af 16 Fag Stuehuus, der afgiver en beqvem og behagelig Bopæl for en Familie udenfor Bondestanden, og 41 Fag Udhuus, Alt Egebindingsværk. Til Gaarden hører fornøden Tørveskiær, og paa dens Enge avles aarlig imellem 20 og 30 Læs udmærket godt Høe. Gaarden kan, tilligemed den paa dens Marker værende Afgrøde, samt en betydelig Deel Besætning, Avlsredskaber, Ud- og Indboe, modtages den 1ste August d. A. Pengevilkaarene ville for en solid Kjøber vorde meget favorable, da i det mindste 3/4 af Kjøbesummen kan blive indestaaende mod 1ste Pr. i Eiendommen, og navnlig 3,500 Rbd. forblive staaende uopsigelig i den forrige Eiers Levetid. Det Nærmere erfares, naar man behager, enten personligen eller i portofrie Breve at henvende sig, enten til Hr. Overkrigscommissair Binderup i Veile eller til Undertegnede. Givskud pr. Veile, den 16de Mai 1842. J. Nielsen, Skolelærer og Kirkesanger.
Aarhuus Stifts-Tidende, 1842-05-30
Undertegnede agter underhaanden at bortsælge sit i Koed Bye og Sogn, Randers Amt, beliggende Sted, staaende for Hartkorn 1 Td. og 1 Skp. Stedet er for faa Aar siden af Nyt opbygget og særdeles godt vedligeholdt og afgiver en smuk Bopæl, endog til en Familie udenfor Bondestanden. Nærmere Oplysninger kan erholdes, naar man henvender sig til Eieren selv eller til Gaardmand Thomas Sørensen Brok i Koed. Søren Mikkelsen.
Aarhuus Stifts-Tidende, 1842-05-30
Trykt i Aarhuus Stiftsbogtrykkerie. Rosenborg Sundhedsbrønde i Kbhvn. aabnes til Afbenyttelse paa Stedet den 1ste Juni og Adgangen til dem ophører den 31te August.
Aarhuus Stifts-Tidende, 1842-05-30
Et Udvalg af de fortrinligste Sundhedsvande vil staae til Afbenyttelse, saasom Carlsbader-, og Emservand, Marienbader-, Eger-, Driburger=, Pyrmonter= og Kissingervand, men ogsaa andre bekjendte Vandsorter ville kunne erholdes, dog ikke paa kortere end 1 Maaneds Abonnement.
Aarhuus Stifts-Tidende, 1842-05-30
For en fuldstændig Brøndkuur er Abonnementsprisen 12 2 for 4 Uger og 4 2 for en Uge; for en lille Brøndkuur er Prisen lavere og retter sig efter Qvantiteten, der dagligen drikkes. Den nærmere Detail herom erholdes paa Stedet.